Tadžikistanski ustavni referendum 2016.
Tadžikistanski ustavni referendum 2016. održan je u Tadžkistanu 22. maja 2016. Predložen je 41 ustavni amandman, od kojih su neki kršili uslove mirovnog sporazuma kojim se završio građanski rat. Promjene su omogućile sadašnjem predsjedniku Emomaliju Rahmonu doživotni mandat, starosna granica za predsjednika države smanjena je sa 35 na 30 godina, a sve stranke sa religijskom platformom su zabranjene, čime je nastavljena nezakonitost Stranke islamske obnove, jedine veće opozicione stranke koja je 2015. proglašena terorističkom organizacijom. Prema službenim procjenama promjene je odobrilo 96.6% glasača. Izlaznost je navodno bila 92%. Rahmon je predsjednik Tadžikistana gotovo četvrtinu vijeka, a njegovu vladavinu je, prema kritičarima, obilježilo ugrožavanje religijskih sloboda, građanskog društva i političkog pluralizma. Prema Reporterima bez granica, vlada Tadžikistana blokirala je, prijetila i uznemiravala nezavisne medije prije referenduma. S druge strane, Sergej Sirotkin koji je predvodio rusku posmatračku misiju izjavio je kako je "referendum održan uz punu saglasnost sa zakonima". Posmatračima iz OECD-a i ODIHR-a je zabranjen pristup i posmatranje referenduma. Glasači su glasali na 3.200 biračkih mjesta širom države, uz biračka mjesta u nekoliko ruskih gradova za tadžičke iseljenike.